|  |  |  |
| --- | --- | --- |
| กรณีศึกษาเลขที่ (Case No.) | 006/2558 | ประเด็นพิจารณา |
| ราคาซื้อขายของที่เหมือนกัน  (Identical Goods) |
| ชื่อเรื่อง (Title) | การประเมินราคาของตัวอย่างที่นำเข้ามาเพื่อตั้งแสดงหน้าร้าน (ของที่ไม่มีการขาย) | |
| วันที่เผยแพร่  (Date of disclosure) | วัน/เดือน/ปี | |

|  |  |  |
| --- | --- | --- |
| ข้อหารือ(Inquiry) |  | |
| รายละเอียดของข้อหารือ  /Outline | ประเภทของสินค้า/ Imported goods/ | เรือสปีดโบ๊ท |
| ประเด็นคำถาม/Point of inquiry | จะใช้ราคาตามที่ระบุในบัญชีราคาสินค้า (Invoice) กำหนดเป็นราคาศุลกากรตามวิธีที่ 1/ ราคาซื้อขายของที่นำเข้าได้หรือไม่ |
| ข้อเท็จจริงทางธุรกรรม/Outline of the transaction and transaction flowchart | ผู้ซื้อในประเทศไทยสั่งซื้อและนำเข้า เรือสปีดโบ๊ท 10 ลำ จากผู้ขายในประเทศ X เรือทุกลำมีหมายเลขรุ่นและคุณสมบัติเหมือนกันแต่มี 2 ราคา โดยเรือ 9 ลำ ราคา 20,000 C.U./ลำ มีเงื่อนไขว่าจะยังไม่ขายจนกว่าจะถึงวันที่กำหนด ส่วนเรืออีก 1 ลำราคา 10,000 C.U. จะใช้สำหรับแสดงใน โชว์รูมและทดลองขับขี่เพื่อการส่งเสริมการขาย  **(รายละเอียดตามส่วนที่ 1)** |
| หมายเหตุ/Remarks | |  |

|  |  |  |
| --- | --- | --- |
| ตอบข้อหารือ  /Answer |  | |
| รายละเอียดของการตอบข้อหารือ/ Outline | คำตอบโดยสรุป/Summary of answer | 1. เรือสปีดโบ๊ททั้ง 9 ลำ ราคา 20,000 C.U. /ลำ ใช้ราคาที่ระบุใน Invoice กำหนดราคาศุลกากรตาม วิธีที่ 1/ราคาซื้อขายของที่นำเข้า  2. เรือสปีดโบ๊ท 1 ลำ ราคา 20,000 C.U. /ลำ ใช้วิธีที่ 2/ ราคาซื้อขายของที่เหมือนกัน กำหนดราคาศุลกากร |
| เหตุผลโดยสรุป/ Outline of answer | ในบรรดาข้อจำกัดซึ่งไม่ทำให้ราคาที่ได้ชำระจริงหรือราคาที่ต้องชำระรับไม่ได้นั้น ได้แก่ข้อจำกัดที่ไม่มีผลกระทบอย่างมากดต่อราคาของ ตัวอย่างของข้อจำกัดดังกล่าวได้แก่ กรณีที่ผู้ขายตั้งข้อกำหนดต่อผู้ซื้อรถยนต์ว่าห้ามขายรถยนต์หรือนำรถยนต์ออกแสดงก่อนวันที่กำหนดเอาไว้ซึ่งเป็นวันที่เริ่มต้นของรถยนต์รุ่นปีนั้น (หมายเหตุมาตรา 1 วรรค 1 (ก)(3))  1. กรณีที่ผู้ขายตั้งข้อกำหนดว่า ห้ามขายเรือสปีดโบ๊ท 9 ลำ ก่อนวันที่กำหนดไว้ ข้อจำกัดนี้ไม่มีผลกระทบอย่างมากต่อราคาของสินค้า  2. เงื่อนไขที่ว่า ผู้ซื้อจะใช้เรือ 1 ลำสำหรับการส่งเสริมการขายชั่วระยะเวลาหนึ่งแล้วจึงจะขาย ทำให้ราคาของเรือลดลงไปถึง 50% แสดงให้เห็นว่าราคาของได้รับผลกระทบอย่างมากจากเงื่อนไขเรื่องข้อจำกัดในการใช้ของนั้น จึงทำให้ไม่สามารถใช้ราคาตามวิธีที่ 1 ราคาซื้อขายของที่นำเข้าได้  **(รายละเอียดตามส่วนที่ 2)** |
| กฎหมายที่เกี่ยวข้อง/ Article number of applicable laws, regulations, and other related instruments | กฎกระทรวง ฉบับที่ 132 (พ.ศ. 2543) หมวด 2 ข้อ ตามข้อ 14 (1) และ ข้อ 17 ถึง ข้อ 20  กฎกระทรวง ฉบับที่ 145 (พ.ศ. 2547) ข้อ 6  ภาคผนวก 1 หมายเหตุการตีความมาตรา 1 วรรค 1 (ก) (3) ของการประเมินราคาตามความตกลง GATT | |
| เงื่อนไขการใช้คำวินิจฉัย /Conditions applied | คำตอบโดยสรุปข้างต้นเป็นไปตามข้อเท็จจริงที่เสนอมา ในการปฏิบัติจริงอาจแตกต่างไปหากมีข้อเท็จจริงในการนำเข้าจริงแตกต่างไป | |

**ส่วนที่ 1 :ข้อเท็จจริง/ Part 1: Facts of Transaction**

**สัญญาซื้อขาย**

เรือสปีดโบ๊ท (รุ่นใหม่) รวม 10 ลำ, มี 1 ลำ ใช้สำหรับแสดงในโชว์รูมและทดลองการขับขี่เพื่อส่งเสริมการขาย

ระบุสถานะของเรือสปีดโบ๊ทว่า

ใช้เพื่อการส่งเสริมการขาย

**ชำระเงิน**

**Invoice & เรือสปีดโบ๊ท 10 ลำ**

เรือสปีดโบ๊ท 9 ลำ ราคา 20,000 C.U. /ลำ

เรือสปีดโบ๊ท 1 ลำ ราคา 10,000 C.U. /ลำ

**ผู้ขาย**

**(ประเทศ X)**

**ผู้ซื้อ**

**(ประเทศ TH)**

1. ผู้ซื้อในประเทศไทยสั่งซื้อและนำเข้า เรือสปีดโบ๊ท 10 ลำ จากผู้ขายในประเทศ X ในช่วงต้นเดือนมีนาคม 2014 โดยมีสัญญาตัวแทนจำหน่ายระหว่างผู้ซื้อและผู้ขาย

2. เรือสปีดโบ๊ททั้งหมดเป็นรุ่นใหม่ซึ่งจะเริ่มวางจำหน่ายตั้งแต่วันที่ 1 เมษายน 2014 เป็นต้นไป

ตามสัญญาปรากฏว่า เรือทุกลำมีหมายเลขรุ่นและคุณสมบัติเหมือนกันแต่มี 2 ราคา ทั้งนี้ขึ้นอยู่กับการใช้งานข้อตกลงและเงื่อนไขของราคาของมีดังต่อไปนี้

- เรือสปีดโบ๊ท 9 ลำ :

ราคาขาย 20,000 C.U. /ลำ

ยังไม่ขายจนกว่าจะถึงวันที่กำหนดให้สินค้าวางจำหน่าย

- เรือสปีดโบ๊ท 1 ลำ

ราคาขาย 10,000 C.U. /ลำ

ผู้ซื้อต้องการที่จะใช้สำหรับแสดงในโชว์รูมของผู้ซื้อและให้ลูกค้าทดลองขับขี่เพื่อส่งเสริมการขาย จนกระทั่งสิ้นสุดปีของรุ่นนั้น (มีนาคม 2015) หลังจากนั้นผู้ซื้อจึงจะขายเรือลำดังกล่าวเป็นสินค้ามือสอง และผู้ซื้อจะรายงานให้ผู้ขายทราบทุกเดือน

3. ผู้ซื้อจะชำระราคาตามที่ระบุในบัญชีราคาสินค้า (Invoice) ในเวลาที่ผู้ขายส่งสินค้ามาถึงตามสัญญา

**ส่วนที่ 2 :ผลการพิจารณา / Part 2 : Answer**

1. การพิจารณาของเจ้าหน้าที่ / Customs’ Opinion

1.1 ในกรณีนี้ผู้ซื้อต้องปฏิบัติตามข้อกำหนดเกี่ยวกับระยะเวลาในการจัดจำหน่ายและการใช้เรือ  
สปีดโบ๊ทภายหลังการนำเข้า

ตามข้อ 14 (1) ของกฎกระทรวง ฉบับที่ 132/2543 กำหนดว่า ถ้ามีข้อจำกัดในการจำหน่ายหรือใช้ของ ซึ่งมีอิทธิพลต่อราคาของของที่นำเข้า จะไม่สามารถนำราคาซื้อขายของที่นำเข้ามาใช้ในการกำหนดราคาศุลกากรได้ ดังนี้

“ข้อ 14 ราคาซื้อขายของที่นำเข้าที่ใช้ในการกำหนดราคาศุลกากรต้องอยู่ภายใต้เงื่อนไขดังต่อไปนี้

(1) ผู้ซื้อจะต้องไม่ถูกจำกัดในการจำหน่ายหรือการใช้ของนั้น เว้นแต่จะเป็นข้อจำกัดที่

(ก) กำหนดขึ้นโดยบทบัญญัติของกฎหมายหรือโดยเจ้าหน้าที่ของรัฐ

(ข) เป็นการห้ามของที่นำเข้านั้นไปขายต่อในสถานที่หรือพื้นที่บางแห่ง

(ค) ไม่มีผลกระทบอย่างมากต่อราคาของของที่นำเข้า”

1.2 ในธุรกรรมนี้มีการขาย 2 รูปแบบอยู่ในธุรกรรมเดียวกัน รูปแบบหนึ่งคือ การขายเรือ  
สปีดโบ๊ท 9 ลำ อีกรูปแบบหนึ่ง คือ การขายเรือสปีดโบ๊ท 1 ลำ ซึ่งในธุรกรรมอันหลังนี้ผู้ซื้อจะต้องทำตามเงื่อนไขที่ผู้ขายกำหนด

1.3 กรณีขายเรือสปีดโบ๊ท 9 ลำ ผู้ซื้อจะต้องไม่ขายสินค้าจนกว่าจะถึงวันที่กำหนดให้เป็นวันเริ่มวางจำหน่ายสปีดโบ้ทรุ่นใหม่ ซึ่งข้อ 6 ของ กฎกระทรวงฉบับที่ 132/2543 ได้อ้างอิง ภาคผนวก 1 หมายเหตุการตีความมาตรา 1 วรรค 1 (ก) (3) ของการประเมินราคาตามความตกลง GATT ได้ยกตัวอย่างข้อจำกัดที่ไม่มีผลกระทบอย่างมากต่อราคาของสินค้าไว้ ดังนั้น กรณีที่ผู้ขายตั้งข้อกำหนดต่อผู้ซื้อเรือสปีดโบ๊ทว่า ห้ามขายหรือนำเรือสปีดโบ๊ทออกแสดงก่อนวันที่กำหนดไว้ซึ่งเป็นวันที่เริ่มต้นของเรือสปีดโบ๊ทรุ่นปีนั้น ข้อจำกัดของเรือสปีดโบ๊ททั้ง 9 ลำนั้น จึงไม่มีผลกระทบอย่างมากต่อราคาของสินค้า

1.4 กรณีเรือสปีดโบ๊ท 1 ลำ ผู้ซื้อต้องการที่จะนำไปตั้งแสดงและใช้สำหรับทดลองขับขี่เพื่อส่งเสริมการขาย ที่โชว์รูมของผู้ซื้อ และห้ามจำหน่ายจนกว่าจะถึงวันสิ้นสุดของรุ่นปีนั้น

ถึงแม้ว่าเรือลำนี้จะมีคุณสมบัติเหมือนกับอีก 9 ลำทุกประการก็ตาม แต่สังเกตว่าราคาของเรือสปีดโบ๊ทลดลงไปถึง 50% ด้วยเงื่อนไขที่ว่า ผู้ซื้อจะใช้เรือดังกล่าวสำหรับการส่งเสริมการขายชั่วระยะเวลาหนึ่ง แสดงให้เห็นว่าราคาของของได้รับผลกระทบอย่างมากจากเงื่อนไขเรื่องข้อจำกัดในการใช้ของนั้น

จากการวิเคราะห์ข้างต้น ข้อตกลงที่ผู้ซื้ออยู่ภายใต้ข้อจำกัดในการจำหน่ายหรือใช้ของนั้น ตามข้อ 14 (1) ของกฎกระทรวง ฉบับที่ 132/2543 วิธีที่ 1 ราคาซื้อขายของที่นำเข้าจึงไม่สามารถนำมาใช้กำหนดราคาศุลกากรสำหรับเรือสปีดโบ๊ท 1 ลำนี้ได้

ดังนั้น วิธีการที่จะนำมาใช้ในการกำหนดราคาศุลกากรสำหรับกรณีนี้ คือ วิธีที่ 2 ราคาซื้อขายของที่เหมือนกัน ตามข้อ 17 – 20 ของกฎกระทรวง ฉบับที่ 132/2543 นับตั้งแต่เวลาที่เรือสปีดโบ๊ท   
1 ลำนำเข้ามาพร้อมกับเรือสปีดโบ๊ทอีก 9 ลำซึ่งเหมือนกันทุกด้าน ตามความหมายของวิธีที่ 2 ราคาซื้อขายของที่เหมือนกัน

จากการวิเคราะห์ที่กล่าวมา ราคาศุลกากรสำหรับเรือสปีดโบ๊ท 1 ลำ ควรตั้งอยู่บนพื้นฐานของราคาซื้อขายเรืออีก 9 ลำ ซึ่งผู้ขายได้ขายเพื่อส่งออกมายังราชอาณาจักร

2.ผลของการวินิจฉัย/Conclusion

ราคาศุลกากรสำหรับเรือ 1 ลำควรตั้งอยู่บนพื้นฐานของราคาซื้อขายของเรืออีก 9 ลำ  
ที่นำเข้ามาพร้อมกัน ตามข้อ 17 – 20 ของกฎกระทรวง ฉบับที่ 132/2543 คือ 20,000 C.U./ลำ